
RĪGAS DOME

Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS

Rīgā

	03.07.2024.
	Nr. RD-24-3779-lē

	
	(prot. Nr. 124, 69. §)


Par kļūdas labošanu Rīgas domes 15.05.2024. lēmumā Nr. RD-24-3630-lē

Rīgas dome 15.05.2024. pieņēma lēmumu Nr. RD-24-3630-lē “Par jaunas bīstamo atkritumu apsaimniekošanas vietas izveidi Baltajā ielā 3C, Rīgā” (turpmāk arī – Lēmums), ar kuru atļāva akciju sabiedrībai “Krāsaino Metālu Manufaktūra” (reģistrācijas Nr. 43603070950; turpmāk – adresāts) izveidot jaunu atkritumu apsaimniekošanas vietu Baltajā ielā 3C, Rīgā.

Pēc Lēmuma pieņemšanas, izskatot adresāta 04.06.2024. iesniegumu Nr. 9/24, tika konstatēts, ka Lēmuma pamatojuma daļā kļūdaini nav norādīta atsauce uz Atkritumu apsaimniekošanas likuma 8. panta pirmās daļas 4. punktu.

Tā kā Rīgas dome ir pieļāvusi kļūdu, to nepieciešams labot saskaņā ar Administratīvā procesa likuma 72. panta pirmo daļu, kurā noteikts, ka iestāde jebkurā laikā administratīvā akta tekstā var izlabot acīmredzamas pārrakstīšanās vai matemātiskā aprēķina kļūdas, kā arī citas kļūdas un trūkumus, ja tas nemaina lēmuma būtību. 

Rīgas dome konstatē, ka konkrētajā gadījumā kļūdas labošana nemaina Lēmuma būtību, jo fakti un tiesiskie apsvērumi, kā arī izdarītie secinājumi Lēmumā ir izklāstīti pareizi.

Ņemot vērā iepriekšminēto un pamatojoties uz Administratīvā procesa likuma 72. panta pirmo daļu, Rīgas dome nolemj:

Labot kļūdu Rīgas domes 15.05.2024. lēmumā Nr. RD-24-3630-lē “Par jaunas bīstamo atkritumu apsaimniekošanas vietas izveidi Baltajā ielā 3C, Rīgā” un papildināt lēmuma pamatojuma daļu aiz vārdiem un skaitļiem “pamatojoties uz Atkritumu apsaimniekošanas likuma 8. panta pirmās daļas 2. punktu” ar vārdiem un skaitli 
“un 4. punktu”.

Saskaņā ar Administratīvā procesa likuma 70. panta pirmo daļu šis lēmums stājas spēkā ar tā paziņošanas brīdi adresātam. Atbilstoši Paziņošanas likuma 9. panta 1.1 daļai dokuments, kas nosūtīts uz oficiālo elektronisko adresi, uzskatāms par paziņotu otrajā darba dienā pēc tā nosūtīšanas.
Šis lēmums nav apstrīdams vai pārsūdzams.

